lflage/wiki-talks huggingface dataset:
Diskussion:Symbolismen

message: Er der nogen speciel grund til at det opslag hedder "(stilperiode)" i overskriften? Det er den eneste på oversigten som gør det. --Snyboh 10. dec 2005 kl. 00:28 (CET)
replies: text: Det er fordi der er en anden betydning for opslaget symbolisme. Alternativet er at flytte den til symbolismen, hvis vi ved at det er den form, der overvejende bliver brugt til beskrivelsen af stilperioden. --Maitch 10. dec 2005 kl. 00:35 (CET)

message: Når periodens udstrækning i DK og Europa står separat, skulle man tro, at de ikke forekom samtidigt herhjemme og i Europa. Men alligevel står der de samme årstal. Er der en fejl?--90.185.27.224 15. maj 2009, 19:49 (CEST)
thread_title:  I DK og Europa samtidigt 

message: Jeg er gået i gang med at redigere denne artikel og i den forbindelse er der opstået nogle tvivlsspørgsmål og nogle overvejelser, som jeg gerne vil vende her på siden. Jeg vil eksempelvis mene, at der er belæg for bare at kalde denne artikel "symbolismen", da det ligeledes gælder andre litterære- og kunstperioder samt tendenser, at de hedder noget i bestemt form. Eksempelvis 'romantikken', 'guldalderen', 'modernismen', 'barokken', 'renæssancen' osv. Derfor kunne man eventuelt fjerne parentesen, som jeg til dels også finder lidt misvisende. Dette leder mig til min næste overvejelse, der går på selve kategoriseringen af denne artikel. Man kunne i min optik overveje at dele den op, så den har en selvstændig artikel, der handler om 'symbolismen i litteraturen' og en selvstændig artikel om 'symbolismen i kunsten'. Man kan eventuelt også gøre, som jeg har gjort (for nu) og lave separate overskrifter. Sidstnævnte mulighed lader til at være gældende på flere af de andre sprogs artikler om symbolisme, men dette leder videre til en overvejelse af, hvordan den "landemæssigt" skal forholde sig. Jeg er interesseret i at fokusere på den danske litterære del af symbolismen, og dette er også tydeligt i dens nuværende form, kan man med rette have et overvejende stort fokus på den danske del uden at der går noget tabt? 
Vh Amanda
replies: text: Hej, jeg har ikke meget forstand på emnet, men vil alligevel forsøge st svare dig, fordi vi er så få aktive her på dansk wikipedia. Jeg synes, det lyder fornuftigt at kalde artiklen Symbolismen, for ved en søgning kan jeg se at denne bestemte form ofte benyttes. Hvis afsnittet om dansk symbolisme på et tidspunkt bliver meget stort, kan man oprette siden Symbolismen i Danmark, hvortil man så flytter størstedelen af teksten. Herefter kan man så henvise til denne nye side øverst i afsnittet "Symbolismen i Danmark" ved at bruge skabelon:Hovedartikler. Se fx henvisningen øverst i afsnittet Historie i artiklen Albanien.--Weblars (diskussion) 1. maj 2020, 22:29 (CEST)
thread_title:  Ændring af artiklens navn og kategori
Diskussion:Købmagergade

message: Der er flere gader med navnet Købmagergade. Mon oprindelsen er den samme ??
*Kjøbmagergade (Kyndeløse)  4070 Kirke Hyllinge 
*Købmagergade  7000 Fredericia 
*Købmagergade (Ulsted)  9370 Hals 
*Købmagergade  1000 København K 
*Købmagergade  1150 København K 
*Købmagergade  9670 Løgstør 
*Købmagergade  3730 Nexø 
*Købmagergade  4700 Næstved 
*Købmagergade (Gylling)  8300 Odder 
*Købmagergade  4200 Slagelse 
*Købmagergade (Ølholm)  7160 Tørring 
*Købmagergade (Masnedsund)  4760 Vordingborg 
--Jørgen 10. dec 2005 kl. 20:45 (CET)
replies: text: Det kunne man vel godt tænke sig. Alternativt kan nogen af dem være "opkaldt" efter den københavnske. I øvrigt har jeg nogle få gange hørt folk omtale en købmandsskole som købmagerskole (google finder også nogle få eksempler), selv om der så vidt jeg kan se ikke eksisterer et ord som købmager på dansk.--Heelgrasper 10. dec 2005 kl. 21:23 (CET)

message: At der findes Købmagergader også uden for København er for mig nyt og overraskende. (At dette underlige navn skulle være opstået uafhængigt på flere steder synes mig usandsynligt.)
Men vi kommer herefter ikke uden om at inddrage et andet aspekt: udtalen. Som gammel københavner kender jeg kun udtalen Kø'ma'rgade (til nød Kø'magergade), ligesom man sagde kø'mand og Bre'gade. Udtalen med Køb- (osv.) ansås i sin tid for provinsiel eller vulgær. Uden tvivl har vi her et eksempel på hvordan stavningen påvirker udtalen.
Jeg vil gerne have at vide hvordan Købmagergade udtales i dag, dels i København og dels andetsteds (uanset om man taler om gader det ene eller det andet sted).
Sebastjan 11. dec. 2005 kl. 09:15 (CET)
thread_title: Udtale?
Diskussion:Den Russiske Borgerkrig

message: Artiklen er hovedsaligt en delvis oversættelse af den engelske wiki-artikel. Den kunne nok godt bruge en krydsreference med danske kilder. Så hvis nogen skulle have mod/mulighed på/for det, ville det være rart :-)
--B.A.C. 11. dec 2005 kl. 07:57 (CET)

message: Da denne artikel hidtil har været temmelig ensidig, har jeg startet en mere omfattende revision.--Rmir2 7. apr 2009, 18:18 (CEST)
thread_title:  en beskeden begyndelse 

message: En flot og imponerende omfangsrig artikel. Jeg mener dog, at artiklen bør have flere specifikke henvisninger til de centrale påstande, inden den vedtages som lovende. --Morten Haagensen (diskussion) 12. okt 2013, 22:23 (CEST)
replies: text: Jeg bliver desværre nødt til at afvise artiklen som lovende. Siden oktober er antallet af specifikke kildehenvisninger godt nok øget fra fem til 13, men der er stadig mange centrale påstande uden kildehenvisninger. Der henvises i øvrigt til huskelisten. --Morten Haagensen (diskussion) 8. jan 2014, 08:23 (CET)
thread_title:  Lovende artikel
Diskussion:Mæslinger

message: Hvordan fjerner jeg denne artikel fra kategorien mangler oversættelse??
replies: text: Ved at fjerne skabelonen:  Mvh Malene Thyssen 11. dec 2005 kl. 13:57 (CET)

message: Muhammad ibn Zakariya ar-Razi var ikke arabisk, men en persisk (nuværende iran) læge og hans bog blev udgivet på persisk.
Kilde: http://en.wikipedia.org/wiki/Al-Razi 
replies: text: Det har du jo allerede rettet, men ellers hører det ind under kategorien af ændringer, der burde kunne laves med blot en kommentar i beskrivelsesfeltet. Mvh. Arne (Amjaabc) 22. jun 2009, 09:44 (CEST)
thread_title:  Ibn razi var perser ikke araber.
Diskussion:Hugin og Munin

message: Hugin og Munin, er Odins to ravne der hver morgen fløj ud i verden og hver aften kom tilbage - satte sig på Odins skuldre og fortalte ham, hvad der var sket i den nordiske verden - både gudernes og menneskenes.
 
De to oldnordiske navne Hugin og Munin betyder Tanken og Mindet, altså dem, der tænker mere over tingene og husker længere end almindeligt.
Hugin: "at komme i hu" - på mere nudansk "at have i tankerne" 
Munin: "han som mindes"
thread_title: Untitled
Diskussion:Desertering

message: Desertation eller desertion
Er det velovervejet med denne formulering – når der længere nede i artiklen bruges desertering, en form som (også if. Google) vist er den almindeligste? (RO har alle tre former.) -- Sebastjan 12. dec. 2005 kl. 08:35 (CET)

message: Bruger:Michaz tilføjede:
replies: text: Hvilken ret en stat har til, at beordre til mord er ikke beskrevet her. Retten til at værge sig mod samme som individ er ej heller en menneskeret i vor verden.
Et godt spørgsmål, som nok er mere relevant under krig. Jeg tillader mig at tilbageføre. -- Poul G disk. 2. jan 2007 kl. 08:56 (CET)
thread_title:  Krigsetik
Diskussion:Dommer

message: Artiklen er velskrevet, men begrænses til (danske) juridiske dommere. Desuden findes:
* Fodbolddommere
* Køredommere (militære motorsagkyndige)
-- /Poul G 12. dec 2005 kl. 13:47 (CET)
replies: text: Og hvis vi ser på de juridiske dommere, er der qadier og hele det amerikanske system med valgte dommere. Og fra litteraturen har vi Robert van Guliks Dommer Di og tegneseriens Judge Dredd. Artiklen bør nok ikke være flertydig, for en dommer er vel primært en juridisk dommer. --Palnatoke 12. dec 2005 kl. 14:00 (CET)

text: Jeg er principielt enig i Poul G's kommentar. Til at starte med har jeg generaliseret indledningen... Jeg vil dog stadig holde på at "dommer" som udgangpunkt forstås som en juridisk dommer, og at de andre funktioner snildt kan hedde "fodbolddommer" etc. --Edelvang 12. dec 2005 kl. 14:02 (CET)
replies: text: :Jeg synes også, at der ikke er behov for en flertydig. I stedet kunne man lave et afsnit i bunden "Andre dommere" eller bare "Se også". --Maitch 12. dec 2005 kl. 14:05 (CET)
thread_title:  Flertydig
Diskussion:Casanova (flertydig)

message: I går fik vi artiklen Casanova (film). Spørgsmålet er hvordan der skal linkes til den:
#Casanova omdirigerer til personen, hvorefter der står "Casanova omdirigeres hertil, se også Casanova (flertydig)".
#Casanova i sig selv er en flertydig side.
Der er ihvertfald lavet mange film med titlen Casanova (se IMDb), så den flertydige side kan blive ganske stor.
Maitch 12. dec 2005 kl. 14:53 (CET)
replies: text: Det er naturligvis personen, der er den primære betydning, så en  burde være vejen frem. --Palnatoke 12. dec 2005 kl. 14:58 (CET)
Eftersom der ikke var nogle protester og jeg også selv synes bedst om løsning nr. 1, har jeg brugt denne. --Maitch 13. dec 2005 kl. 19:00 (CET)
thread_title: Flertydig
Diskussion:Afstandsformlen

message: Har den sidste W^5 (http://da.wikipedia.org/math/7/c/9/7c99beb2533b1944a52f7513e54949b9.png) en funktion - eller er det bare en signatur? (I så fald bør den fjernes)

message: W^5 er en anden måde at udtrykke et færdiggjort bevis. Den mest normale måde at gøre dette på er ved at skrive Q.E.D, eller benytte den såkaldte "Tombstone" - en firkant. 
W^5 = WWWWW = Which was what was wanted
Se evt. http://en.wikipedia.org/wiki/Q.E.D. for information omkring W^5
replies: text: W^5 er for kryptisk - med mindre da du kan gøre det til et link til Quod erat demonstrandum. --Palnatoke 13. dec 2005 kl. 14:02 (CET)
thread_title: Ang. W^5

message: Artiklen omtaler i øjeblikket kun afstandsformlen for det almindelige todimensionelle koordinatsystem. For tredimensionelle (og n-dimensionelle) normale koordinatsystemer ligner de tilsvarende formler denne ret meget, mens det kan afvige for helt andre typer koordinatsystem. En bedre beskrivelse af det generelle tilfælde ville være rart, selvom det specielle tilfælde der omtales nu bør være fremtrædende fordi de færreste ved at der overhovedet findes andre koordinatsystemer. Sakkura 29. aug 2007, 01:44 (CEST)
thread_title: Forskellige koordinatsystemer
Diskussion:Quod erat demonstrandum

message: Man kan med nogen ret hævde at denne artikel kan flyttes til Latin:Q eller ordbog. Imidlertid har jeg bemærket at man på adskillige andre sprog finder at QED fortjener sin egen artikel, så jeg forsøger hermed at gøre livet nemmere for interwikibotterne. --Palnatoke 13. dec 2005 kl. 13:59 (CET)

message: andre bruger skrivemådem W5 (for WWWWW = Which was what was wanted)
Af historiske grunde giver det god mening at anvende latinske udtryk i forskellige videnskaber. Det virker derimod ikke indlysende på mig, hvorfor man på dansk skulle bruge et engelsk udtryk eller en forkortelse for et sådant. Er der mon ikke her tale om, at det ofte anvendes i den matematiske litteratur på engelsk? Det bør i så fald nævnes. --Heelgrasper 19. jan 2006 kl. 21:32 (CET)
thread_title:  WWWWW?
Diskussion:Bamse (børne-tv)

message: 
Ikke at jeg skal gøre mig klog på børne-TV, men hed udsendelsen ikke Bamses Billedbog? 
replies: text: Jo, udsendelsen hedder sgu da Bamses Billedbog! Denne artikel skal omdøbes... Kan vi ikke få en administrator til det? 89.221.165.57 3. jan 2009, 01:02 (CET)
replies: text: :Bamsen har, som det nævnes, været med i andre programmer før Bamses Billedbog, men det er da korrekt, at artiklen handler om såvel Bamse som de programmer, han har været med i (Bamses Julerejse var således heller ikke en del af Billedbogen). --Palnatoke 3. jan 2009, 11:55 (CET)

message: Forslag til kategori: Foruden danske tv-produktioner eller hvad den nu kommer ind under, kunne jeg forestille mig en overkategori, der hedder f.eks. Børneuniverset, Børnelivet  eller noget i den henretning.--Jørgen 14. dec 2005 kl. 12:21 (CET)
replies: text: Ja vi mangler nemlig en overkategori til de børnerelaterede artikler - kategorien legetøj kunne også lægges derunder. Mvh Malene Thyssen 14. dec 2005 kl. 12:48 (CET)

message: Skuespillerlisten er sikkert taget fra IMDb, der viser de samme resultater, men jeg undrer mig over, at der findes to skuespillere til Bamse i den samme periode. Hvordan fungerer det? Er det skiftehold eller er den ene inde i kostumet, mens den anden indtaler stemmen? --Maitch 20. jan 2006 kl. 23:33 (CET)
thread_title:  To skuespillere til Bamse i samme periode 

message: I artiklen står der omkring Aske Bentzon, at han medvirkede fra 1983-1986 og igen i 1996. Jeg mener bestemt ikke at Aske stoppede i serien i 1986 ! Han medvirker ihvertfald i de afsnit der blev produceret omkring 1990 - både i tv, men også på pladen der er udgivet i forbindelse med disse 
afsnit: http://www.cdzoo.dk/musik-cd/Bamse-og-Kylling-Sange-fra-Bamses-billedbog-2_5709901155011
Hvis man søger denne plade på bibliotek.dk, vil man kunne se at den er indspillet i foråret 1990, og søger man de enkelte skæringer på youtube, synger Aske med på flere af dem ! 
replies: text: Du er velkommen til at rette. - Nico 13. jul 2011, 09:35 (CEST)
thread_title:  Fejl i forhold til Aske 

message: Artiklen burde sammensmeltes med artiklen Bamses Billedbog, eller en stor del af indholdet (fx sæsonerne) burde flyttes dertil.--Nø (diskussion) 23. maj 2020, 12:50 (CEST)
thread_title:  Bamses Billedbog
Diskussion:Elektricitetens historie i Danmark

message: Jeg mener at der er en del af punkterne i listen der intet har med "Elektricitetens historie i Danmark" at gøre. Nogle af dem har med energi at gøre generelt, nogle af dem foregik slet ikke i Danmark. Nu venter jeg nogle dage for at se om der er nogen kommentarer til dette og så har jeg til hensigt at slette de punkter jeg ikke mener hører hjemme i artiklen.
replies: text: Ja, eller dele den op i 2 spalter - een med de reelle danske facts, og en med de indgribende faktorer fra ind- og udland. Eller man kunne omdøbe artiklen til  Energiproduktionens historie i Danmark. --Jørgen 13. dec 2005 kl. 18:07 (CET)

message: Engelsk Wikipedia har (selvfølgelig) mere materiale om elektricitetens historie. Man kan godt under sprog henvise til https://en.wikipedia.org/wiki/Electricity#History
5. okt. 2022, 15:53 (CEST) Donald j axel (diskussion) 5. okt. 2022, 15:53 (CEST)
thread_title:  Henvisning til andre sprog
Diskussion:Llanfairpwllgwyngyllgogerychwyrndrobwllllantysiliogogogoch

message: Efter den engelske oversættelse i billedet til venstre bør navnet vel lyde sådan på dansk: St. Marys kirke i den hvide hassels hulning nær Llantysilio af den røde hules hurtige strømhvirvel - eller hvad? --Sten Porse 13. dec 2005 kl. 21:45 (CET)
replies: text: Det må være noget i den retning. Det der of-genitiv vender jo tingene lidt på hovedet. Llantysilio er endnu et stednavn? Rune Magnussen 13. dec 2005 kl. 22:01 (CET)
replies: text: :Llan betyder kirke, sogn eller landsby - alt efter sammenhængen, så mon ikke det er klogest at lade det forblive et navn (som de gør i den engelske oversættelse)?--Sten Porse 13. dec 2005 kl. 22:22 (CET)
replies: text: ::Jo. Rune Magnussen 13. dec 2005 kl. 22:29 (CET)

message: Artiklen bør vel flytte til Llanfairpwllgwyngyll, der er det officielle navn.--ThePhasmid 18. aug 2007, 15:30 (CEST)
thread_title: Flyt til Llanfairpwllgwyngyll

message: der er en som vil ligge Koordinater ind, har prøvet men kan ikke få det til at virke --
de er her  maps.google
--- Algiz 10. maj 2010, 12:09 (CEST)
replies: text: Jeg har indsat dem - koordinater kan ikke være decimale i den skabelon, men skal konverteres til grader, minutter og sekunder.--Sir48 (Thyge) 10. maj 2010, 13:21 (CEST)
thread_title: Koordinater

message: verdens længste bynavn er Bankoks originale navn
Krung Thep Mahanakhon Amon Rattanakosin Mahintharayutthaya Mahadilok Phop Noppharat Ratchathani Burirom Udomratchaniwet Mahasathan Amon Phiman Awatan Sathit Sakkathattiya Witsanukam Prasit 2A02:AA7:4023:4EBF:71D2:C587:6C57:86CD 13. nov. 2023, 18:53 (CET)
replies: text: Der står også bare "Byen er kendt for at have det længste stednavn i Det Forenede Kongerige og Europa." Dette vel baseret på at bynavnet skulle være "Llanfairpwllgwyngyllgogerychwyrndrobwllllantysiliogogogoch". Men i artiklen hævdes: "Llanfairpwllgwyngyll er det officielle navn med "kun" tyve bogstaver (17 i det walisiske alfabet, hvor "ll" og "ch" er enkeltbogstaver)."' Så alt er alt betragter jeg navnet og striden om hvilket der er det længste som et uencyklopædisk kuriosum. Du skal være velkommen til at forbedre artiklen. /Madglad (diskussion) 13. nov. 2023, 19:28 (CET)
thread_title:  dette er ikke det længste
Diskussion:Aktieselskab

message: Er den relevante information om aktie- og anpartsselskab ikke så identisk, at disse kan sammenskrives - enten under fællesbetegnelsen kapitalselskab (med særlige afsit om dem hver) eller her under aktieselskab med et afsluttende afsnit om anpartsselskaber?
Artiklerne om koncern, moderselskab og datterselskab har så lidt selvstændigt indhold, at disse også let vil kunne indgå som afsnit.
De oprindelige artikler vil kunne ændres til henvisninger:
  #REDIRECT Kapitalselskab#Koncern
-- /Poul G 14. dec 2005 kl. 12:51 (CET)
replies: text: Jeg ville nok foretrække at samle koncern-begreberne i én artikel og flytte ApS-oplysningerne til et afsnit i A/S-siden. Koncerner har ikke nødvendigvis et kapitalselskab som moderselskab. --Palnatoke 14. dec 2005 kl. 13:19 (CET)
replies: text: :Det er nok lidt for tidligt at konkludere noget om det - artikler om erhvervsliv, virksomhedsformer etc. har ikke haft så mange bidragsydere endnu. Wiki er vist p.t. lidt underrepræsenteret i de specialer. --Sir48 (Thyge) 14. dec 2005 kl. 15:41 (CET)
thread_title:  Sammenskrives under kapitalselskab
Diskussion:Bevis (matematik)

message: Jeg har taget mig den frihed at starte på at lave en komplet (selvom det tager lang tid) oversigt over de mange forskellige beviser i matematikken. Men kunne ikke lige kommer i tanker om flere beviser, så i er mere end velkomne til at yde bidrag til listen, eller evt. rette navne, eller skrive beviser. Er nemlig også lidt i tvivl om hvad der er de bedste navne til de forskellige beviser.
replies: text: Hvis du har tænkt dig alle de beviser lige så detaljeret skrevet op som du allerede har gjort det på siden om differentialkvotienten af et produkt, så må jeg sige det ser rigtig fornemt ud. Jeg er ikke selv videre "stiv" i de der beviser (de stod nok næppe i min skoletids lærebog hvis ikke de passede? ;-) , så hvis du selv har planer om at skrive om beviserne for alle de formler, vil jeg bestemt sige god arbejdslyst! :-)

text: Denne oversigtsside kan være et udemærket "arbejdsdokument" til at bevare overblikket over hvilke beviser der er skrevet om, og hvilke der mangler. Men hvis du husker at få sat de enkelte "bevis-sider" i en kategori, der f.eks. kunne hedde "Matematiske beviser", så vedligeholder Wiki-softwaren ganske automatisk en nydelig kategori-side med en alfabetisk oversigt over eksisterende artikler om beviser. For at sætte en artikel i en kategori for matematiske beviser, skriver du bare denneher kode et sted i din artikels Wiki-kode (typisk sammen med evt. links til andre sprog):
replies: text: :Kategori:Matematiske beviser

text: Peo 15. dec 2005 kl. 13:32 (CET)

message: Den kilde der er indsat til påstanden om, at computerbeviset for firfarvesætningen var det første, der gjorde brug af computere, siger, så vidt jeg lige kan se, intet om, at beviset skulle være det første af sin slags. --Pred (diskussion) 6. mar 2009, 12:52 (CET)
thread_title: Computerbeviser
Diskussion:Sadomasochisme

message: Kan det passe at "morethanvanilla.dk" bliver ved med at fjerne de andre henvisninger. Kan der ikke gøres noget for at forhindre dette? (skrev Wassini)
replies: text: Joda - hvis det bliver ved længe nok, er der på et tidspunkt en administrator, der bliver irriteret over det og blokerer vedkommendes skriveadgang i kortere eller længere tid. --Palnatoke 15. dec 2005 kl. 14:27 (CET)

message: Symbolet er hentet fra
http://members.aol.com/quagmyr/emblem.htm
hvor det fremgår, at billedet er copyrightet og ikke GFDL. --Sir48 (Thyge) 27. dec 2005 kl. 15:40 (CET)
Tja - jeg aner ikek hvilken licenstype jeg skal vælge når der er (C) på det, men man godt må bruge det...
Nu har jeg sat Cc-by ind i stedet! --Bruger:Wassini 27. dec 2005 kl. 15:57 (CET)
thread_title: BDSM-symbol

message: Algolagni (græsk άλγος algos "smerte" og λαγνεία lagnia "lyst") er en parafili, hvor der opleves seksuel vellyst i forbindelse med fysisk smerte. 
Jeg er i tvivl om hvordan man skelner mellem Sadomasochisme og algolagni. Jeg vil umiddelbart tro at SM går mest på dominans hvor algolagni går mere på smerte. Nogle steder ser det udtil at algolagni betyder at påføre eller modtage smerte (sadisme og masochisme), andre steder ser det ud til at betyde (selv)påført smerte (altså selvpineri og masochisme).
Jeg håber at andre vil tage stilling til om der skal være en separat artikel om algolagni.  Leo Laursen 3. jun 2006 kl. 18:21 (CEST)
replies: text: Det ser da mest ud til, at algolagni bør behandles under maschisme. --Sir48 (Thyge) 3. jun 2006 kl. 19:20 (CEST)
thread_title:  Algolagni
Diskussion:Komiteen for et frit Irak

message: " I en artikel i dagbladet BT juni 2005 beskriver Carsten Kofoed Saddam Hussein som "en guttermand" og Baath-partiet som et slags socialdemokrati bag en vellykket irakisk velfærdsstat sammenlignelig med den danske."
På http://www.fritirak.dk/emner/presseklip.htm omtales B.T.s artikel med ordene "BT. Indtager en suveræn førsteplads med hensyn til fordrejning af, hvad diskussionen handler om. BT har fået Saddam på hjernen." - der er åbenbart ikke enighed om hvad B.T. skriver. --Palnatoke 15. dec 2005 kl. 15:57 (CET)

message: Fra komiteens hjemmeside har jeg copy/pastet følgende:
[...]Men KFI understreger samtidig også, at dens støtte til den irakiske modstandskamp ikke er en støtte, der har til formål at bringe det tidligere irakiske styre tilbage til magten, men derimod en støtte til et demokratisk, verdsligt og uafhængigt Irak fri for udenlandsk indblanding.[...]
Når dette sammenholdes mod indvendingen mod citaterne i BT, opfatter jeg hele punkt 2 som POV, og punktet bør derfor slettes. 
Den øvrige del af artiklen har i øvrigt en tendens til ikke at sondre mellem en talsmands ordvalg og foreningens ordvalg. Dette er mest af semantisk interesse, men ret beset omtaler foreningen ikke nogen som Quislinge, forrædere eller lignende - er anvendelsen af disse ord af Wikipediansk interesse, så bør de vel stå under Carsten Kofoed og ikke under foreningen.
Skal artiklen bevares, så burde der måske også stå beskrevet, hvorfor foreningen har ekstreme synspunkter (der er ikke citeret andet end de mest ekstreme synspunkter i artiklen på nuværende tidspunkt) i stedet for at citere dem løsrevet af deres sammenhæng. Eksempelvis kunne man fremføre, at grunden til, at man mener, at alle politiske fanger/krigsfanger bør løslades er, at hele krigen strider mod FN-charteret, og at man derfor ikke legitimt kan dømme de siddende ledere som besættelsesstyrke. Eller at man mener, at fangerne kun kan dømmes af et frit Irak, der ikke kan opstå, så længe udenlandske styrker laver, hvad man opfatter som en besættelse. 
Artiklen virker i sin nuværende form som om, den er skrevet for at skabe antipati for KFI frem for at give saglig oplysning. --Jakob mark 6. jan 2006 kl. 12:58 (CET)
Så vidt vides er der da ikke mere nogen danske soldater udstationeret i Irak. Denne kendsgerning og KFI's stilling hertil omtales ikke i artiklen. Mon ikke der er brug for snarlig opdatering?--Harlekin96 3. nov 2009, 11:07 (CET)
replies: text: Jamen Harlekin96, du har så evigt ret... det er igen en del af Wikipedia at artikler skal opdateres ligesom denne. Så drop nu dit dilettantiske show med at påpege fejl, og kom i gang med at forbedre artiklerne ved at være aktiv!! Du nærmere dig det pinlige! --Pusleogpixi 3. nov 2009, 11:15 (CET)
thread_title:  Saglighed efterlyses